શ્રાવણ માસમાં ઉત્તર ગુજરાતના ૪૪૦ ઉપરાંતના ગામોમાં આવેલ શિવમંદિરોમાં સરસ્વતીના જળનો અભિષેક કરવામાં આવે છે અને તેના માટે ગ્રામજનો દ્વારા શ્રાવણ માસ નજદીક આવતા આખું ગામ ભેગું કરવામાં આવે છે અને સમગ્ર શ્રાવણ માસ દરમિયાન શિવમંદિરોમાં સરસ્વતીના જળનો જલાભિષેક કરવા માટે સિદ્ધપુરથી સરસ્વતીના જળ લાવવા માટે વારો બાંધવામાં આવે છે જેમાં રોજ ગામના પાંચ-પાંચ યુવાનો કાવડ લઈને સિદ્ધપુર આવે છે જેમને કાવડીયા કહેવામાં આવે છે આ કાવડીયા સિદ્ધપુર સરસ્વતી નદીના કિનારે આવેલ સ્વયંભુ અરવડેશ્વર મહાદેવ, બ્રહ્માંડેશ્વર મહાદેવ અને વાલકેશ્વર મહાદેવના મંદિરે આવીને પવિત્ર સરસ્વતી નદીમાં સ્નાન કરી દર્શન કરી સરસ્વતનું પવિત્ર જળ કાવડના કુંભમાં ભરીને ખુલ્લા પગપાળા ચાલતા પોતાના ગામ આ જળ લઈ જઈ શિવમંદિરે અર્પણ કરે છે.